Adela Marcela Turloiu starfrækir daggæslu í heimahúsi sínu í Rifi ásamt Sigurborgu Björnsdóttur . Daggæslan er til kominn vegna þess að Adela vildi skapa sér atvinnu eftir fæðingarorlof . „ Ég var í fæðingarorlofi og bjóst við að sonur minn , sem varð eins ára í ágúst kæmist á leikskóla eða til dagmömmu . Það var ekki séns svo ég ákvað sjálf að gerast dagmamma . Ég gerði það til að skapa mér vinnu um tíma , “ segir Adela í samtali við Skessuhorn . Hún er frá Rúmeníu þaðan sem hún er menntaður leikskólakennari . Hún fékk það nám þó ekkert metið hér á Íslandi og því ákvað hún að fara í kennaranám og er nú menntaður grunnskólakennari . Hún hefur starfað við kennslu á Hellissandi og segist muna fara aftur í það starf . Upprunalega átti daggæslan að vera opin í ár en nú er komið í ljós að hún mun hætta í lok þessa árs . „ Eftir að ég hafði ákveðið í vor að verða dagmamma komst ég að því að ég væri ólétt aftur svo ég verð að hætta aftur í desember . Eftir það verður orðið of erfitt fyrir mig að starfa við daggæsluna . Flest börnin hjá okkur Sigurborgu munu þó komast inn á leikskóla í janúar , svo það ætti ekki að skapa nein vandræði , “ segir Adela . Rætt er við Adela Marcela Turloiu dagmóður í Rifi í nýjasta tölublaði Skessuhorns sem kom út í gær .